
Prome Minister Evelyn Wever-Croes: 


POSICION DI GOBIERNO PA CU E MOCION 

Despues cu durante fin di siman a duna prioridad na famia y 
na e ceremonianan di despedida di un miembro di famia hopi 
yega na Prome Minister Evelyn Wever-Croes, dialuna mainta 
Prome Minister a tuma tempo pa elabora riba preguntanan di 
varios miembro di prensa tocante e posicion di Gobierno pa cu 
e mocion di desconfiansa cu Parlamento a pasa siman pasa 
diahuebs contra Minister Marisol Lopez-Tromp. 





Nos Constitucion ta stipula den artikel 11.2; Indien een minister 
het vertrouwen van de Staten niet langer heeft, stelt hij zijn 
ambt ter beschikking. 


“Pues na momento cu un minister no tin e confiansa mas di 
Parlamento, e ta tuma honor na su mes”. 


Prome Minsiter a duna di conoce cu Gobierno a ricibi e mocion 
di Parlamento siman pasa diabierna y awor Prome Minister tin 
cu papia cu e minister prome pa asina e tende di su banda kico 
a causa e reaccion y mocion di desconfiansa di Parlamento. 





“Pasobra e mocion no a bin sin rason. Segun mi ta 3 of 4 
biaha caba cu e ministernan ta wordo yama den Parlamento. 
Parlamento a pidi Gobierno pa busca un solucion pa un grupo 
den comunidad cu kier gana nan pan na forma honra. Si 
Parlamento yama bo 3 of 4 biaha y ainda bo no tin un solucion, 
mester tin algo cu no ta bon”, Prome Minister a expresa. 


Prome Minister a indica tambe cu den mesun siman, esta 
dos dia prome, Conseho di Minister completo, incluyendo 
Minister Marisol Lopez-Tromp a aproba e proposicion pa bay 
Parlamento pa apunta un area pa e piscadonan aki por tira 
pisca, sin cu e ta afecta nos medio ambiente. 


“E Minister en cuestion mes a bay di acuerdo tambe, mi mes 
a puntra explicitamente. Pues awor mi kier compronde di e 
Minister, si algo a cambia despues di e reunion di Conseho 
di Minister, y si esey ta e caso, dicon e no a bin Conseho di 
Minister bek cu ne of sikiera bin papi'e cu mi prome pa wak con 
nos por sali afo. Esey ami lo a haci si di berdad mi lo tawata 
kier un solucion. Mi no a haya chance ainda pa papia cu e 
minister, y mi kier ta bon informa prome cu duna un reaccion. 


Prome Minister a remarca cu los di e discusion riba e legalidad 
di e mocion, loke ningun hende por ignora ta e hecho cu e 
fraccion cu a pone e Minister den Parlamento no tin confiansa 
mas den e Minister. Esaki ta algo hopi serio. E fraccion mas 
grandi den coalicion tampoco tin confiansa mas den e Minister. 
Esey tur dos a expresa y vota pe. Esaki tambe ta algo serio. 
Ademas, ningun otro miembro di Parlamento a expresa di no 
ta di acuerdo, pues ningun miembro di Parlamento a expresa 
cu nan tin confiansa den e Minister pasobra nan no a vota 
contra e mocion, y esaki ta algo hopi serio y nunca bisto. Na 
Hulanda un minister cu no tin sosten di su Fraccion, ta tene 
honor na su mes. 

Continuacion Posicion di gobierno pa cu e mocion di desconfiansa.... 


“Amino a spera culo a bin otro crisis den nos Gobierno despues 
cu Conseho di Minister a bay di acuerdo y Minister Marisol 
Lopez-Tromp tambe. Mi a kere cu nos a soluciona e tema aki. 
Aruba ta enfrentando hopi reto, y ami tin man yen cu varios 
crisis pareu. Negosacion cu Hulanda ta tumando hopi tempo y 
atencion. Corona crisis y e comportacion di algun hende den 
fin di siman, y su consecuencianan. Y varios otro asuntonan. 


P'esey mi a pidi mi ministernan, tur mi ministernan pa por fabor 
evita crisis adicional cu no ta necesario. Aki ta trata di algo 
sensiyo. Gobierno a dicidi cu kier pa piscadonan tin un forma 
pa gana nan pan na forma honra, contal cu e bay na forma 
regula, respetando ley y tratadonan. Especialmente awor den 
crisis, nos mester yuda nos hendenan. Cu ta un grupo grandi 
of no, nan tambe merece nos consideracion. 


Mayoria di minister ta coopera y mi ta mira cu nan ta purba 
evita mas crisis pa Gobierno y pa Aruba. Awor mi lo bay tuma 
tempo pa atende cu e tema aki di e mocion di desconfiansa, 
y mi kier sigura piscadonan cu nos lo busca un solucion pa e 
problema. 


Mientras tanto mi ta sigui enfoca den e retonan grandi cu nos 
pais ta enfrentando. Nos ta mira cu e casonan di Covid ta 
bahando. Un luna pasa nos tawata tin 1600 caso y e siman aki 
200 y pico. Negosacionnan cu Hulanda ta bayendo bon, y mi 
ta spera cu nos por keda cla pronto. Nos ta sigui traha pa hiba 
nos pais padilanti y lo no permiti nada stroba nos den esaki. 
Aruba ta di nos y ta nos mester hiba nos pais padilanti”, Prome 
Minister a duna di conoce. 





Prome Minister Evelyn Wever-Croes: 


TARIFA REDUCI DI AWA PA CUNUKERO Y 
CRIADONAN DI BESTIA 


Gabinete Wever-Croes ta pone e ser humano central y 
akinan nos a pone nos Cunukeronan Central 

Gobierno di Aruba hunto cu WEB y Santa Rosa, despues di hopi 
tempo trahando riba e proyecto importante di tarifa special di 
awa pa nos cunukeronan, a logra e meta hopi importante aki. 
Agricultornan, horticultor y criadonan di bestia cu ta produci pa 
un meta comercial na Aruba por aplica pa haya awa produci 
na un prijs fiho di Awg 5,50 pa m3 (meter cubico) cu un compra 
minimo garantisa di 10 m3. 








Nos criadonan di bestia y cunukeronan cu ya ta produci riba 


un nivel comercial, y esnan di edad 65+ cu ta registra na Santa 
Rosa y cu tin un tereno di 400 m2 pa planta, tambe ta bin na 
remarke pa e landbouwmeter aki, cu un periodo introductorio 
di 6 luna sin mester registra na KVK. Di e forma aki nos 
hendenan ta haya e oportunidad pa crea un negoshi chikito di 
nan proyecto y nan ta wordo stimula pa registra na KVK pa por 
sigui haci uzo di e awa di WEB na e tarifa special. 


Esaki sigur ta un logro hopi importante pa nos cunukeronan y 
criadonan di bestia den un era nobo na unda cu den un crisis 
asina grandi pa Aruba y mundo, nos hendenan por cuminsa 
produci productonan di necesidad na Aruba mes. 


Un Pabien na Colega Chris Romero cu di un principio a lucha 
hopi pa haci esaki realidad. Como mandatario encarga cu 
Web mi ta felicita nan tambe pa e cooperacion aki pa nos 
cunukeronan. Gabinete Wever-Croes ta pone e ser humano 
central y akinan nos a pone nos Cunukeronan Central. 

MINISTER DI FINANSA, ASUNTONAN ECONOMICO Y CULTURA | 





MINISTER XIOMARA MADURO 





Minister Xiomara Maduro: 












E Maneho Economico Fuerte y Resiliente 2019-2022 pa Aruba, 
tin 6 sector identifica cu potencial pa diversifica economia 
di nos Pais. Nan ta turismo, economia di conocemento, 
logistica, agricultura, economia circular y industria creativo. 
Departamento di Asuntonan Economico, Comercio y Industria 
(DEZHI) a organisa diferente curso via internet (webinar) 
pa asina por stimula actividad specialmente den e sector di 


Agricultura, Economia Circular, Industria Creativo y Economia 
di Conocemento. 


AGRICULTURA Y ECONOMIA CIRCULAR 

DEZHI atraves di su unidad “Iniciativa pa Desaroyo pa Empresa 
Arubano' (IDEA) a organisa dos webinar pa brinda tips con pa 
anda den e pandemia y prepara negoshinan pa e normal nobo. 





IDEA a organisa tambe pa e sector di Agricultura webinars 


GUI CU 





cu informacion basico riba plantacion, informacion riba e 
impuesto liber cu tin pa importacion di producto pa agricultura, 
informacion riba exoneracion di impuesto cu e agricultor ta 
conta cune y informacion riba tereno pa por planta. Banda di 
esaki IDEA a organisa un webinar pa yuda e agricultornan cu 
informacion con pa traha un 'businessplan' pa nan negoshi por 
ta exitoso. Riba e tereno di Economia Circular, IDEA a organisa 
webinar cu informacion riba e prohibicion di uso di ‘single-use 
plastic' cu a drenta na vigor y a brinda informacion con nos por 
adapta na un economia circular na Aruba. 


INDUSTRIA CREATIVO 

DEZHI atrabes di e unidad di Exprodesk ta asisti y guia 
companianan local pa exporta nan producto y servicio. 
Exprodesk a concentra e aña aki pa sigui desaroya e 
sector prometedor cu ta Industria Creativo. E unidad a crea 
proyectonan cu atraves di varios webinar, mastermind 
meetings y one-to-one coaching ta prepara e participantenan 
pa traha nan “Export Action Plan' pa exporta nan producto of 
servicio. Asina a organisa ‘Music Market Ready 2020' pa yuda 
y guia nos musiconan, “Tech & Services Without Borders 2020" 
pa yuda nos profesionalnan technico den e sector creativo, 
y ta organisa 'Arts Without Borders 2020' pa empodera nos 
artistanan local cu conocemento pa exporta nan obra y talento 
pa exterior. 





| 


Gabinete Wever-Croes 

Continuacion DEZHI a presenta na Conseho di Minister... 


ECONOMIA DI CONOCEMENTO 

E mandatario ta sigui informa cu den cuadro di e sector di 
prometedor di Economia di Conocemento, DEZHI ta coordina 
den cooperacion cu United Nations Development Program 
y Katholieke Universiteit Leuven na Belgica, e Proyecto di 
“Sustainable Island Solutions through Sciences, Technology, 
Engineering and Mathematics’ (SISSTEM). Esaki ta e 
proyecto di e facultad nobo na Universidad di Aruba cu a 
inicia na september 2019 y cu ta brinda educacion riba nivel 

di bachelor y master den ramo di Sciencia, Technologia, ECONOMIC BOLICY 
Matematica y Sostenibilidad. E proyecto ta encera tambe e 
renobacion di e edificio Maria Convent. Den e edificio aki lo 
establece un Centro Caribense di STEM y un Centro pa por A STRONG AND RESILIENT ECONOMY 
haci investigacion riba Sostenibilidad. E conocemento adkiri 2019-2022 

riba sostenibilidad lo por wordo exporta. E proyecto ta costa 
aproximadamente 25 miyon florin y ta wordo financia pa Union 
Europeo. SISSTEM ta contribui na Economia di Conocemento 
como un di e sectornan prometedor pa diversifica economia di 
Aruba. 


CONTRIBUCION POSITIVO NA ECONOMIA DI ARUBA 
Minister Xiomara Maduro ta enfatisa cu economia di nos 
pais mester di impulso. DEZHI lo sigui ehecuta e Maneho 
Economico 2019-2022 y desaroya actividadnan pa guia y 
sostene negoshinan specialmente dene sectornan prometedor. 
E mandatario ta subraya cu esaki ta necesario pa crea 
diversificacion den economia di Aruba, stimula inovacion y pa 
contribui positivamente na e desaroyo di economia di Aruba. 























E miho proteccion 4 
ta na tempo! 

Minister Xiomara Maduro ta informa: 


PAPIAMENTO TA E IDIOMA MAS USA NA 
CAS. SEGUN CENSO PILOTO HACI NA 


OCTOBER 2019 


Den preparacion pa Censo 2020, Departamento di Estadistica 
(CBS) ta informa tocante e resultado di e Censo Piloto haci 
den e luna di october 2019. Un di e preguntanan cu a wordo 
haci, tabata pa scohe entre e dos idiomanan mas papia na 
cas. E resultado ta mustra cu Papiamento ta e idioma mas usa 
na cas, sigui pa Spaño, Ingles y Hulandes. 


Den mayoria cas ta un idioma ta wordo papia y ta Papiamento 
so ta wordo papia. Den e casnan cu a indica cu ta papia mas 
idioma, Papiamento ta e idioma mas usa. Banda di Papiamento, 
Spaño ta e idioma mas papia, sigui pa Ingles y Hulandes. 


For di e Censo Piloto ta sali na cla cu mayoria persona naci na 
Aruba ta usa Papiamento como idioma na cas, sigui pa Ingles, 
Spaño y Hulandes. Mayoria persona cu no ta naci na Aruba, 
tambe ta prefera di papia Papiamento na cas. Esnan no naci 
na Aruba ta usa Spaño como di dos idioma sigui pa Ingles y 
Hulandes. 


Un mayoria grandi di personanan di nacionalidad Hulandes ta 
papia Papiamento na cas, sigui pa Spaño, Ingles y Hulandes. 
Esnan cu no tin nacionalidad Hulandes ta papia mas tanto 
Spaño na cas, sigui pa Papiamento, Ingles y Hulandes. 


Papiamento ta wordo mas usa na cas den e districto di Paradera. 
Spaño ta wordo mas papia den hogarnan na Oranjestad West. 
Na San Nicolas Zuid ta papia mas Ingles na cas y Hulandes ta 
wordo papia mas den cas na Noord y Tanki Lendeert. 


E Censo Piloto tabata tin un duracion di 10 dia. E teller nan a 
pasa den e districtonan di Noord, Oranjestad, Paradera, Santa 
Cruz y San Nicolas. Un total di 2.395 cas a wordo bishita y 
6.365 persona a wordo entrevista. E porcentahenan ilustra no 
ta suma 100% como cu por a scohe pa 2 idioma. 

Idioma mas papia den 


E 4 idiomanan mas papia pa 
perso 

Continuacion Papiamento ta e idioma mas usa na cas. 


E 4 idiomanan mas papia pa 
personanan naci den exterior 


58% 54% 


ta papia la papia 
Papiamento, Spaño 


ta papia 
Hulandes 


E 4 idiomanan mas papia pa 
personanan cu nacionalidad 
no-Hulandes 


68% 


ta papia ta papia 
Spaño Papiamento, 


apia 
Ingles 


% di personanan cu ta papia 
Spaño mas tanto den nan hogar 
pa districto 


Santa Cruz 


% di personanan cu ta 
Hulandes mas tanto den nan 
hogar pa districto 


Oranjestad 


E 4 idiomanan mas papia pa 
personanan cu na 
Hulandes 


ta papia 
Papiamento 


Ingles Hulandes 


% di personanan cu ta papia 
Papiamento mas tanto den nan 
hogar pa districto 


Noord/Tanki Leendert 


Santa Cruz 
Oranjestad 


% di personanan cu ta papia 
Ingles mas tanto den nan hogar 
pa districto 


Santa Crue 

Departamento di Impuesto: 
LO START CU CAMPAÑA PA YENA E FORMULARIO 
DI DECLARACION DI INKOMSTENBELASTING 2019 
PA E CONTRIBUYENTENAN 60+ 


Lo brinda ayudo solamente a base di afspraak 


Departamento di Impuesto ta informa su contribuyentenan di 
edad 60+, cu dia 26 di oktober proximo lo start cu e campaña 
pa yena e formulario di declaracion di inkomstenbelasting 
2019. E campaña lo continua durante e simannan venidero y 
lo termina día 27 di november 2020. E contribuyentenan cu ta 
desea di haya ayudo mester cumpli cu e condicionnan y haci 
un afspraak pa por haya ayudo. 


TIN REKISITONAN PA POR PARTICIPA 

1. E contribuyente mester ta di edad 60 aña of mas. 

2. E contribuyente mester tin un entrada bruto di no mas cu 
Afi. 75.000 den aña 2019. 3. 

E contribuyente no mester tin un empresa propio of ta traha 
riba su mes. 

4. Ta yuda yena solamente un formulario di declaracion pa 
persona. 


DOCUMENTO 

Departamento di Impuesto ta pidi su contribuyentenan pa 
trece e formulario di declaracion original di aña 2019 hunto cu 
tur comprobante necesario relaciona cu entrada y gasto, tanto 
ma Aruba como den exterior, por ehempel comprobante di 
pensioen di biehes di SVb, comprobante di pensioen di APFA 
of otro instancia, comprobante di salario y carta di interes di 
banco. 

Despues cu caba di yena e declaracion, por entrega esaki 
mesora y lo ricibi un comprobante. 

Ta bon pa remarca cu Departamento di Impuesto no ta facilita 
pa saca copia di e declaracion pa e contribuyente. 


HACI UN AFSPRAAK 
Teniendo cuenta cu e medidadnan di seguridad pa preveni 





contagio cu coronavirus, Departamento di Impuesto lo brinda 
ayudo solamente a base di afspraak. 

Entrante diamars, 20 di oktober 2020, Departamento di 
Impuesto ta cuminsa acepta afspraak. Pa boek e afspraak 
mester bishita www.impuesto.aw. Riba e pagina principal por 
click riba “Afspraak maken” y scoge e opcion “Hulp bij aangifte 
inkomstenbelasting”. Si acaso e contribuyente no tin acceso 
na internet of su mes no por boek e afspraak, Departamento di 
Impuesto ta recomenda pa un miembro di famia yuda cu esaki. 
Departamento di Impuesto lo por yuda tambe cu afspraak via 
telefon 522 7424, pero tene na cuenta cu e volumen di yamada 
ta grandi. 


RIBA DIA DI E AFSPRAAK 
Riba e dia di e afspraak mester acudi na e edificio principal na 
Camacuri. Tur cita ta solamente parti mainta entre 8 or y 12 or. 
Si acaso e contribuyente mes no por acudi na e cita, un otro 
persona por bin na su luga. 


OTRO CONTRIBUYENTE CU NO TA DI EDAD 60+ 

Pa e contribuyentenan cu no ta di edad 60+, Departamento lo 
no brinda ayudo manera custumber, pero si lo bay organisa un 
evento online pa por guia e contribuyentenan pa cu yenamento 
di nan declaracion. 


E ULTIMO DIA PA ENTREGA E DECLARACION 

E ultimo dia pa entrega e declaracion di inkomstenbelasting 
2019 ta 2 di december 2020. Tene na cuenta cu despues di e 
fecha aki no lo tin mas extension. 

Por sigui e pagina di Facebook di Departamento di Impuesto 
pa keda bon informa na tur momento. 
https://mww.facebook.com/impuestoaruba/ 

Arubahuis ta wordo acerca diariamente pa Arubianonan cu tin 
pensa di bin biba na Hulanda y tambe esnan cu ta aki caba 
cu ta enfrenta diferente dificultadnan. Pesey Arubahuis ta 
sinti e importancia pa informa nos hendenan riba diferente 
aspectonan cu nan mester tene cuenta cune pa establece nan 
mes na Hulanda. 


Pa cuminsa Hulanda tin un scarsedad grandi di vivienda. 
Hopi di esnan cu ta biba na Hulanda mes-ter warda añanan 
pa haya un cas. Door cu Hulanda ta miembro di Comunidad 
Europeo, e ta mara na condicionnan politico y decisionnan 
intergubernamental. Esey ta haci cu Hulanda mester a tuma 
hopi refugiado di Siria, cu e resultado cu pa haya un cas social 
awendia na Hulanda ta hopi dificil. Pa bin na remarca pa un 
cas social e persona mester ta bibando minimo dos aña na 
e municipio. Arubahuis NO tin e autoridad pa yuda cu cas ni 
tampoco yuda inscribi bou di un adres di cas. Arubahuis su rol 
ta pa guia, informa y sostene e Arubiano. 


Hulanda su regla primordial pa un emigrante ta pa e inscribi 
su mes na un municipio y si un per-sona NO tin un adres 
pa inscribi na e municipio, e no ta wordo considera como 
residente di e mu-nicipio. Cada persona ta haya un number 
denomina 'Burgerservicenummer' (BSN) pa asina e por ta 
legalmente inscribi na un municpio. Ta bon pa menciona cu 











registracion na un municipio NO ta duna garantia cu un persona 
automaticamente tin derecho riba beneficionnan social manera 
un uit-kering (onderstand). 


Hopi Arubiano na prome instante ta busca manera pa biba 
cerca famia na Hulanda, pero esaki ta te trese cune cu esnan 
cu ta ricibi un onderstand ta haya nan mes den problema cu e 
instancia con-serni, ya cu esaki ta wordo reduci dependiendo 
di e cantidad di persona y entrada. Lastimamente esaki ta trese 
cune cu casi tur biaha e famia ta laga e persona hospeda, pero 
NO ta laga e persona inscribe su mes na e adres. 


Cue pandemia di Covid, e situacion na Hulanda a bira mas dificil 
pa Arubianonan cu kier emigra y vooral Arubianonan cu tin yui, 
mester ta bon conciente cu e situacion aki por trece problema 
cu instancianan Hulandes manera Kinderbescherming of 
Jeugdzorg, na momento cu e instancianan tuma nota cu 
mayornan no tin entrada pa por sobrevivi. 


Pa e motibo aki Arubahuis ta haci un yamada na esnan cu ta 
dicidi toch di bin Hulanda pa tin un minimo di 10.000 euro pa 
asina nan por sobrevivi 3 a 4 luna. Hulanda di awe no ta e 
Hulanda di antes. 

Pa cualkier otro informacion por manda un e-mail na info@ 
arubahuis.nl 


MINISTER DANGUI ODUBER 
Mi 








Dialuna 19 October 2020 





ister Dangui Oduber: 


ARUBA A BAHA E CANTIDAD DI CASONAN 
ACTIVO BAO DI 300 (287) Y 0 PATIENT 
DEN ICU 








Minister Dangui Oduber ta hopi satisfecho con e situacion di 
Covid-19 ta na e momentonan aki. Esey no ta kita cu nos tur 
mester keda cu nos focus y disciplina. 


Desde 4 augustus 2020 y pa varios simanan e second wave 
a bin duro y cu hopi froza. E tawata simanan pisa cu hopi 
tension pa Aruba y no tawata facil pa ningun di nos. Nos a 
mantene focus y cu curashi y determinacion nos a bin cu un 
strategia y a pone metanan concreto nos dilanti. 


E strategia tawata dirigi pa reduci e cantidad di contagionan 
mas liher posibel. Banda di esaki nos a bisa cu nos lo preveni 
y combati clusters. 





E metanan cu nos a pone nos dilanti tawata: 

* reduci e cantidad di personan cu ta wordo interna pa Covid-19 
na HOH 

* Percura pa nos por mantene nos capacidad di ICU 

* Percura pa nos reactiva reguliere y electieve zorg 

+ reenforza departamento di salud publico 

+ reenforza e team pa bron en contacten onderzoek 

* reenforza e team pa control riba isolacion 

+ introduci multa pa esnan cu no mantene nan mes na protocol 
* reenforza e team di taskfroce bedrijven pa mas control riba 
negoshinan 

* baha e cantidad di casonan positivo pa dia na un averahe di 
30 caso of menos 

* Baha e cantidad di casonan activo bao di 400 caso activo 


Cu e strategia aki y hunto cu e metanan cu nos a pone nos 
dilanti nos a tuma tur e decisionan necesario pa por ehecuta 
nos strategia y logra e metanan. Banda di esaki nos a tuma 
varios medida necesario pa nos por logra controla y maneha 
e situacion mihor. 


Awe nos por ta satisfecho cu e resultado di nos startegia y 
metanan. Awe nos a logra baha e cantidad di casonan positivo 
pa dia rond di un averahe di 19 caso positivo pa dia. Nos a 
logra baha a cantidad di casonan activo te na 287 caso activo. 
Esaki ta un esfuerzo di tur hende cunta biba riba e pais aki. 
Tur hende cu a sigui e protocolnan y a mantene nan mes na 
disciplina. 


For di un averahe di 141 caso nobo pa dia awor nos ta rond di 
19 caso nobo pa dia. 

Di 1600 caso activo 4 siman pasa awe nos ta bao di 300 caso 
activo y nos ta na 287 caso activo. Sigur, esaki ta trece un tiki 
alivio cune pa nos tur considerando cuanto caso activo nos 
tawata tin na cierto momento y tambe cuanto caso positivo a 
wordo registra na Aruba. E positivity rate tambe ta bahando. 

Continuacion Aruba a baha e cantidad di casonan activo bao di 300... 


Awe hospital tin 5 persona riba afdeling y O den icu pa promer 
biaha despues di hopi simanan. 

E resultado aki NO a bin di su mes, Esaki ta resultado di un 
esfuerso en conhunto; di medidanan tuma pa e Crisis team di 
Gobierno y nos Pueblo cu a coopera pa adopta un actitud cu 
mas disciplina pa sigui e reglanan pa combati e virus y evita 
cu ta sigui plama. Sin lubida esnan cu ta traha den cuido cu a 
haci un excelente trabou, masha danki na boso commitment y 
esfuerzo. 

E situacion unda nos a yega aki ta bisa nos cu e ta costa 
hopi dia, hopi esfuerso, hopi placa y hopi cupo di trabao pa 
contene e virus, scapa bida y scapa sufrimento. 


Sinembargo pa e plama y bira un menasa pa nos poblacion 
especialmente pa esnan mas vulnerabel y tambe perhudica 
nos bienestar, e por tuma djies un descuido di un of mas hende. 


Nos mester realisa cu E virus aki ta bai keda pa algun tempo 
mas. Nos mester sigui mantene consistentemente e cantidad 
di casonan di infeccion abao y stabil bao di 30 caso of menos 
pa dia. Esaki ta e unica manera pa scapa bida y percura la 
economia por draai. Loke nos a haci pa baha e cantidad, 
mester bira nos custumber, e actitud cu diciplina y respet pa 
otro mester bira normal. 


Nos ta bibando temponan remarkable cu nos mester pensa 
mas profundo kiko e Calamidad aki ta bisando nos. 

E clave ta: Mester sigui actua cu respet y diciplina pa cuida 
bo mes y otronan, ora cu tur hende haci mescos, nos tur ta 
cuida otro! Esey ta e clave por manentene e balansa. Como 


comunidad nos mester ta UNI y actua UNI pa vence e Covid-19 
y cuminsa recupera nos bienestar y futuro. 

E reglanan di laba man frecuentemente, no mishi cu man na 
bo cara sin cu bo a laba man promer segun e regla, mantene 
distancia aunque bo tin tapaboca bistir, bisti bo tapaboca na tur 
lugar paden, tosa den bo braza y no den bo man. Wak cu kiko 
bo ta mishi y lab abo man despues. Den bo auto percura pa 
bo tin hand sanitizer. Haci menos bishita, no mas cu 6 hende. 
Cada un di boso mantene distancia di otro. 


Nos ta na otro cruzada importante. Nos a logra reduci e 
contagionan na un nivel acceptabel. Nos a cuminsa suavisa 
medidanan. Esaki no kiermen nos mester bai celebra, al 
contratio nos mester ta mas gefocused cu nunca pa loke 
a sosode cu e secind wave no ripiti su mes. Esaki kiermen 
cu si nos mantene disciplina nos por cuminsa recupera nos 
economia y turismo mas liher. Nos ga bai drenta high season, 
e temporada di mas importante pa Aruba su economia. 


Descuido di nos comportacion lo conduci na aumento di 
casonan, aumento di casonan lo conduci na medidanan y esaki 
lo conduci na menos entrada, menos trabou y consequencianan 
serio pa salud mental. 


Nos kier sigui biba, pero pa sigui biba nos tur mester ta 
consiente cu e mester ta otro tanten e vacuna no yega. Mi ta 
convenci cu nos por, Aruba su pueblo ta un pueblo reziliente. 
Hunto nos por control'e y Uni nos ta vence. 


Aruba ta conta cu bo! 
































MINISTER DI TRANSPORTE, COMUNICACION Y SECTOR PRIMARIO 


MINISTER CHRIS ROMERO 





Minister sr. Crispin Romero encarga cu Sector Primario tabata 
presente na Goshen hunto cu esnan encarga di WEB Aruba 
NV, y departamento di Agricultura, Cria y Pesca Santa Rosa 
pa asina efectua e acto aki. sra. Lisette Malmberg y sra. 
Adriana Barros Cabello encarga cu Goshen Farm tambe tabata 
presente y sigur hopi agradeci pa un momento asina historico. 
Goshen ta produci comercial den escala mas grandi. 


Admira nos cobertura na e ocacion special aki. 





Dialuna 19 October 2020 

Continuacion Diabierna ultimo a hasi entrega... 

FESTIVAL PI BUKI PA MUCHA 2020 








ACTIVIDAD DI ATARDI 








2/11 Benjamin Romero presentacion di autornan 
11 Robert Reeberg ina te cu diahuebs pa 3 pm 
4/11 Elvis Tromp Swa A AA 
Jaa Richard Dablan ve via FaceBook pagina di 





Regalo di Siman di Buki 
Dewit evan Dory EXPOSICION 
Plaza bookshop m 






4 
r 





exposicion di 
Festival di Pua wa Mucha 
habri di : 2 

Biblioteca Va 4 najana PUS PLUS paisa Deloitte. Guardian Group 

Departamento di Salud Publico: 


UPDATE 19 DI OCTOBER 2020 


Segun resumen di awe 38 persona a recupera, tin un total di 12 caso nobo di Covid-19, di cual tur ta residente, 
(“positivity rate” bou residente ta 27%). E total di casonan activo ta awe 260, total di testnan haci ta 219, testnan haci 
bou di residentenan na laboratorio di hospital ta 45. E total di casonan di fayecimento relaciona na Covid-19 ta 34. 


Hospital ta informa cu tin un total di 12 persona interna di cual 2 den Cuido Intensivo y 10 ta isola riba piso general. 
Pa nos sigui controla e pandemia di Covid-19 ta importante pa comunidad ta alerto y na prome indicacion di sintoma 
tuma contacto cu dokter di cas pa por haci un test. Door di isola e casonan positivo nos por controla e virus y stop e 


di sigui plama. 


Ban sigui cuida, Aruba ta conta cu bo pa sigui maneha y controla e virus di Covid-19. 


CORONAVIRUS 


COVID-19 
ARUBA 


FE ror, MESE no RESIDENTE 
CASONANNOSO] 12 12 0 

























ACTIVO 260 253 7 
AAN mn 3986 54 
POSITIVO 4334 4273 61 
GATIVO | 32346 - - 
GETEST 36680 - - 
[GETEST NA AIRPORT 16930 - - 

MORTO 34 34 0 


Gobierno di Aruba 


Laba man Bisti Mantene 
frecuentemente Mondmasker distancia 

MESTER PASA DEN TRABOU DURO 
CU DEDICACIÓN Y DETERMINACION 
NOS TA LOGRA E EXITO 
CU NOS TA PROPONE 








Gabinete Wever-Croes 


